stanford-oval/wikipedia huggingface dataset:
אלפא בזבוב
מאפיינים

α בזבוב הוא תת-ענק כחול עם סיווג ספקטרלי B2 IV שנמצא במרחק של כ-315 שנות אור ממערכת השמש. מסתו גדולה למדי ומוערכת בקרוב ל-9 מסות שמש, רדיוסו קרוב ל-5 רדיוסי שמש והוא מאיר בעוצמה של פי 700 מעוצמת ההארה של השמש באור נראה, אך בשל טמפרטורת פניו הגבוהה, כ-21,400 קלווין, רוב קרינתו היא בתחום העל-סגול, כך שעוצמת הארתו הכוללת היא קרוב לפי 4,000 מעוצמת ההארה של השמש. בדומה לתת-ענקים כחולים אחרים, בהירותו של α בזבוב משתנה במחזוריות של 2 שעות, 10 דקות ו-2 שניות, כלומר כ-11 מחזורים ביממה, אך השינוי הוא של מאיות דרגת בהירות בלבד. עקב כך הוא מסווג כמשתנה β בקפאוס. למרות שגילו של הכוכב מוערך בפחות מ-20 מיליון שנים, הוא נמצא לקראת סיום שלב ההיתוך של מימן להליום בליבתו, ובתחילתו של תהליך התקררות והתנפחות בדרך להפוך לעל-ענק אדום.
במרחק זוויתי של כחצי דקת קשת מ-α בזבוב נמצא כוכב נוסף עם בהירות מדרגה 12.8, שמסומן α בזבוב B. אם הוא נמצא באותו המרחק כמו α בזבוב A, אז מדובר ככל הנראה בכוכב הסדרה הראשית מסוג ספקטרלי B4 V, והמרחק הזוויתי ביניהם שקול לכ-3,000 יחידות אסטרונומיות, אך ייתכן ששני הכוכבים אינם קשורים זה לזה ורק במקרה נמצאים על אותו קו ראייה. בשנת 2002 דווח על קיומו של כוכב עמום קרוב יותר, שנמצא במרחק זוויתי של כ-5 שניות קשת מ-α בזבוב, אך לא ניתן היה לקבוע בוודאות אם מדובר בבן זוג או בכוכב שאינו קשור. אם מדובר בבן זוג, אז המרחק בין שני בני הזוג הוא כ-475 יחידות אסטרונומיות. תצפיות נוספות משנת 2010 הראו בן זוג צמוד שמקיף את α בזבוב במרחק זוויתי של כ-10 אלפיות של שניית קשת, השקול למרחק של יחידה אסטרונומית אחת.
הערות שוליים

1 2 3  SIMBAD:α Muscae
1 2  General Catalogue of Variable Stars: α Muscae
↑  A. B. Underhill, L. Divan, M. L. Prevot-Burnichon & V. Doazan: Effective temperatures, angular diameters, distances and linear radii for 160 O and B stars, Monthly Notices of the Royal Astronomical Society, vol. 189, p. 601 (1979)
1 2  N. Tetzlaff, R. Neuhäuser & M. M. Hohle: A catalogue of young runaway Hipparcos stars within 3 kpc from the Sun, Monthly Notices of the Royal Astronomical Society, Vol. 410, Iss. 1, p. 190 (2011)
1 2  E. J. de Geus, P. T. de Zeeuw & J. Lub: Physical parameters of stars in the Scorpio-Centaurus OB association, Astronomy & Astrophysics, vol. 216, no. 1-2, p. 51 (1989)
↑  J. H. Telting, C. Schrijvers, I. V. Ilyin, K. Uytterhoeven, J. De Ridder, C. Aerts & H. F. Henrichs: A high-resolution spectroscopy survey of β Cephei pulsations in bright stars, Astronomy & Astrophysics, Vol. 452, Iss. 3, p.945 (2006)
↑  E. W. Elst: Short Periodic Variation of One Northern and Five Southern Bright Early B-Type Stars, Commission 27 Of The I. A. U., Information Bulletin on Variable Stars, No. 1562, Konkoly Observatory (1979)
↑  G. F. Gahm, P. Ahlin & K. P. Lindroos: A study of visual double stars with early type primaries. I - Spectroscopic results, Astronomy & Astrophysics Supplement Series, vol. 51, p. 153 (1983)
↑  N. Shatsky & A. Tokovinin: The Mass ratio distribution of B-type binaries in Sco OB2, Astronomy & Astrophysics, vol. 382, p. 97 (2002)
↑  A. C. Rizzuto, M. J. Ireland, J. G. Robertson, Y. Kok, P. G. Tuthill, B. A. Warrington, X. Haubois, W. J. Tango, B. Norris, T. ten Brummelaar, A. L. Kraus, A. Jacob & C. Laliberte-Houdeville: Long-Baseline Interferometric Multiplicity Survey of the Sco-Cen OB Association, Monthly Notices of the Royal Astronomical Society, Vol. 436, Iss. 2, p. 6 (2013)
Best Friend

Best Friend הוא סינגל שהוקלט על ידי הראפרית האמריקאית סוויטי. השיר יצא לאור ב-7 בינואר 2021, כסינגל השלישי מתוך אלבום הבכורה העתידי שלה, Pretty Bitch Music.‏ בשיר משתפת הזמרת והראפרית האמריקאית דוג'ה קאט, והוא הופק על ידי ד"ר לוק, שהפיק גם את הסינגל הקודם של סוויטי, "Tap In" ו-Rocco Did It Again!.
השיר קיבל מועמדות בטקס פרסי גראמי ה-64 בקטגוריה שיר הראפ הטוב ביותר.
רקע והוצאה

ב-4 בדצמבר 2020, "Best Friend" יצא לאור בטעות לפני הזמן בפלטפורמות כמו אפל מיוזיק וספוטיפיי. מאוחר יותר סוויטי הביעה ברשתות החברתיות את אכזבתה מחברת התקליטים, וורנר רקורדס, באשר לטיפול בהוצאת השיר. היא כתבה: "אני מאוכזבת מאוד מחברת התקליטים שלי, WBR, על שהוציאו מוקדם מדי סינגל שכל כך התרגשתי לגביו. אני מרגישה שזלזלו בי. אני פועלת עם כל צוות הקריאייטיב שלי והייתה חשיפה כזאת מטומטמת של 'best friends'. הצמא להשפעה ולכסף הוא אמיתי וזה רומס את האמנות של האמנים". הסינגל הוסר משירותי הסטרימינג ביום שלמחרת.
ביקורות

בחודש יוני 2021 דירג בילבורד את השיר במקום ה-15 ברשימת "50 השירים הטובים ביותר בשנת 2021 עד כה". מגזין Complex דירג את השיר במקום ה-28 ברשימת ״50 השירים הטובים ביותר לשנת 2021 (עד כה)״.
וידאו קליפ

הווידאו קליפ הנלווה שצולם לשיר בוים על ידי דייב מאיירס ופורסם בערוץ היוטיוב של סוויטי ב-8 בינואר 2021, בסמוך לצאת הסינגל עצמו. בווידאו משתתפות סוויטי ודוג'ה קאט, ובו הן נראות במצבים שונים, למשל בנסיעה, בעמידה בתנוחות שונות מול מכונית טסלה מסנוורת, וגם בקפיצה מצוק אל האוקיינוס. בקליפ מופיע גם הקומיקאי הקנדי-אמריקאי קינג באך.
הופעות חיות

סוויטי ביצעה את השיר בהופעה חיה בטקס פרסי המוזיקה של MTV אירופה 2021 כחלק ממחרוזת עם השירים "Tap In" ו-"Out Out".
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  אוסטרליה | מצעד הסינגלים האוסטרלי | 35 |  |
|  אירלנד | מצעד הסינגלים האירי | 36 |  |
|  ארצות הברית | בילבורד הוט 100 | 28 |  |
|  ארצות הברית | מצעד שירי ה-R&B/היפ הופ | 12 |  |
|  ארצות הברית | מצעד 40 שירי המיינסטרים | 28 |  |
|  ארצות הברית | מצעד השירים הקצביים | 9 |  |
|  הממלכה המאוחדת | מצעד הסינגלים הבריטי | 35 |  |
|  הממלכה המאוחדת | מצעד שירי ה-R&B | 16 |  |
|  יוון | IFPI Greece | 76 |  |
|  ניו זילנד | המצעד הניו זילנדי הרשמי | 39 |  |
|  קנדה | קנדה הוט 100 | 42 |  |
|  רומניה | מצעד השירים הרומני | 94 |  |
היסטוריית יציאות לאור

| מדינה | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| עולם | 7 בינואר 2021 | הורדה דיגיטלית • הזרמת מוזיקה | מקורית | וורנר • ארטיסטרי |  |
| ארצות הברית | 12 בינואר 2021 | רדיו להיטים עכשוויים | מקורית | וורנר רקורדס |  |
| ארצות הברית | 12 בינואר 2021 | רדיו עכשווי קצבי | מקורית | וורנר רקורדס |  |
| בריטניה | 5 בפברואר 2021 | רדיו להיטים עכשוויים | מקורית | וורנר רקורדס |  |
| עולם | 5 במרץ 2021 | הורדה דיגיטלית • סטרימינג | רמיקס | וורנר רקורדס |  |
מריה איסבל

| --- | --- |

מריה איסבל, 2007
 לידה:  4 בינואר 1995 (בת 30) Ayamonte, ספרד 
 שם לידה:  María Isabel López Rodríguez 
 מוקד פעילות:  ספרד 
 תקופת הפעילות:  מ-2002 
 סוגה:  פופ לטיני, רגאטון, מוזיקת פופ 
 שפה מועדפת:  ספרדית 
 חברת תקליטים:  יוניברסל מיוזיק גרופ 
 פרופיל ב-IMDb
 
מריה איסבל לופס רודריגס (בספרדית: Maria Isabel; נולדה ב-4 בינואר 1995) היא ילדת פלא, זמרת ושחקנית ספרדייה.
ביוגרפיה

מריה איסבל נולדה באז'מונטה, הואלבה, שבספרד והחלה להתעניין בריקוד ושירה בגיל צעיר מאוד. אהבתה לתחומים אלו הובילה אותה ב-2004 להשתתף באירוויזיון הילדים 2004 שהתקיים בלילהאמר, נורווגיה. שם היא שרה, בין היתר, את השיר שכתבה: "Antes muerta que sencilla" ("אנטס מוארטה קה סנסיז'ה", בתרגום חופשי: "מוטב להיות מתה מפשוטה"), שיר על חלומותיה של ילדה לגדול ולהיות לאישה גנדרנית ומפורסמת. עם שיר זה בל זכתה באירוויזיון הילדים, ובעקבות פרסומו יצאה איסבל לסיבוב הופעות באמריקה הלטינית, בארצות הברית ואף ביפן ששם יצאה גרסה מקומית לשיר.
בעקבות ניצחונה בתחרות והפרסום לו זכתה, הוציאה 3 דיסקים במהלך שלוש השנים שאחרי התחרות. במהלך שנת 2004 מריה איסבל הוציאה את אלבומה הראשון שנקרא: " No me Toques las Palmas que me Conozco"(בתרגום חופשי: "אל תגע לי בתמרים שאני מכירה") זכה להצלחה בספרד ובמדינות נוספות, כמו מקסיקו ויפן, ואף זכה להצלחה של 5 אלבומי פלטינה.
הסינגלים מהדיסק הראשון הם:
"Antes muerta que sencilla" - איתו זכתה מריה איסבל בתחרות.
"¡No me toques las palmas que me conozco!" - על שמו נקרא הדיסק.
"La vida es bella". - השיר נמכר בחנויות גם כסינגל.
בשנת 2005 היא הוציאה את אלבומה השני נקרא : "Maria Isabel Nº 2" (מריה איסבל - מספר 2). שגם הוא זכה להצלחה, ונמכר ברחבי ספרד ובחלק נרחב באירופה וזכה להצלחה של 3 אלבומי פלטינה. 3 סינגלים מהאלבום: "Pues va a ser que no", "Quién da la vez" ו-"En mi jardin" (בגינה שלי).
מריה איסבל הוציאה גם סדרת בשמים על שמה ואף בשיר הנושא (Maria Isabel Nº 2) מוזכר הבושם.
בשנת 2006 הוציאה גם את אלבומה השלישי שנקרא "Capricornio"("גדי"), והוא זכה לאלבום פלטינה. הסינגל היחיד מהדיסק הוא של השיר "De que vas" זכה להצלחה.
במהלך שנת 2010 מריה איסבל חזרה לאולפן ההקלטות ועבדה על האלבום החמישי שלה (בחישוב שדיסק פסקול התוכנית "Los Lunnis" אינו שייך למריה איסבל אלא לערוץ TVE ולכן הדיסק אינו שלה) אך הוא לא יצא. לאחר מכן מריה איסבל הוזמנה כזמרת אורחת בתחרות אירוויזיון הילדים 2010 בבלארוס ביחד עם כל שאר זוכי התחרות עד אותו יום, והיא שרה את השיר איתו זכתה בתחרות במחרוזת ששרו כל ילדי זוכי התחרות, כל ילד בתור שלו, קטע קצר מהשיר שלו.
בסוף השנה היא הקליטה גרסה חדשה לשיר "Micifuz y Robustiana"- שיר ישן של להקה ספרדית הנקראת "Cantores de Hispalis" שנכנס לדיסק "La Gran Fiesta de las Sevillanas" .
ביוגרפיה > פעילות בקולנוע ובטלוויזיה

בשנת 2007 שיחקה לראשונה בסרט קולנוע ספרדי הנקרא "Angeles S.A"(בתרגום חופשי לעברית: " מלאכים בע"מ "). בסרט זה היא מגלמת את הדמות הראשית של ילדה הנושאת את שמה הפרטי במציאות, הנאלצת להתמודד עם מותו הטראגי של אביה, אליו הייתה קשורה מאוד. הסרט, שהוא מעין דרמה-מחזמר, כולל פסקול רחב, שאת כל שיריו מבצעת מריה (אחד מהם עם זמרת נוספת). הסרט זכה להצלחה, ושירים רבים מתוכו הפכו ללהיטים בספרד. פסקול הסרט זכה לאלבום פלטינה.
בשנת 2009 החלה להשתתף בערוץ 1 של ספרד - ה-TVE ולהנחות את תוכנית הבוקר לילדים "Los Lunnis". התוכנית שודרה בסביבות השעה 7 בבוקר, ובה מריה והדמויות (בובות) מלמדות ערכים ומעט אנגלית. לקראת סוף אותה שנה ובסיום העונה השנייה של התוכנית, יצא לחנויות פסקול התוכנית הנקרא על שם הסדרה, ובו שני שירים חדשים (אותם שרה מריה) הנקראים "Cosquillitas" ו"Toc Toc". בנוסף, הוקלטה בו גרסה נוספת לשיר "Cosquillitas", אותה שרה מריה יחד עם האנשים המשחקים את הבובות בסדרה. שיר זה שוחרר גם כסינגל.
דיסקוגרפיה

2004 - No me Toques las Palmas que me Conozco
2005 - Número 2
2006 - Capricornio
2007 - Angeles S.A. (פסקול הסרט בכיכובה)
2009 - Los Lunnis con Maria Isabel (מתוך תוכנית הילדים שאותה היא הנחתה במשך 3 עונות)
נמל התעופה של סביליה

נמל התעופה של סביליה (באנגלית: Seville Airport; בספרדית: Aeropuerto de Sevilla;‏ IATA:‏ SVQ,‏ ICAO:‏ LEZL), הוא נמל התעופה השישי העמוס ביותר בספרד. זהו נמל התעופה הבין-לאומי הראשי המשרת את מערב אנדלוסיה בדרום ספרד ומחוזות שכנים. לנמל התעופה יש טיסות ל-19 יעדים בספרד ול-55 יעדים ברחבי שאר אירופה וצפון אפריקה,. בשנת 2019 עברו בו 7,544,473 נוסעים.  הוא משמש כבסיס לחברות הלואו קוסט וולינג וריינאייר. הוא ממוקם כ-10 ק"מ (6.2 מיילים) מזרחית למרכז סביליה, וכ-110 ק"מ (28 מיילים) צפון-מזרחית לקוסטה דה לה לוז. נמל התעופה של סביליה ידוע גם בשם נמל התעופה סן פבלו כדי להבדיל אותו מנמל התעופה הישן יותר של טבלדה, שפעל כנמל תעופה צבאי עד 1990.
טרמינלים

נמל התעופה של סביליה בעל קיבולת של כעשרה מיליון נוסעים בתוכו בשנה. ישנם 23 מקומות חניה למטוסים (כולם מתמרנים עצמיים) ו-16 מהם מרוחקים. בשדה התעופה יש 42 עמדות צ'ק-אין ו-19 שערי עלייה למטוס. הוא הורחב בשנת 1991 עבור האקספו של סביליה ב-'92. בשנת 2013 נפתח בניין חניה חדש בן חמש קומות. בשנת 2019 החלו שיפוצים להגדלת קיבולת שדה התעופה והסתיימו ב-2022. שיפוצים אלו הגדילו את יכולת הטיפול בשדה התעופה משישה מיליון נוסעים בשנה לקיבולת הנוכחית של עשרה מיליון נוסעים בשנה.
בשטח נמל התעופה קיים מפעל איירבוס (San Pablo Sur), מרכז תחזוקה של איירבוס (San Pablo Norte) ומרכז תחזוקה של ריינאייר.
סטטיסטיקה > הקווים העמוסים ביותר

| דרגה | עיר | נוסעים (2013) | נוסעים (2014) | חברות תעופה |
| --- | --- | --- | --- | --- |
| 1 | ספרד ברצלונה | 787,402 | 808,888 | וולינג, ריינאייר |
| 2 | צרפת פריז | 336,458 | 351,623 | וולינג, טראנסאוויה צרפת, ריינאייר |
| 3 | ספרד מדריד | 241,069 | 244,619 | איבריה אקספרס |
| 4 | ספרד מיורקה | 198,564 | 239,423 | אייר אירופה, וולינג, ריינאייר |
| 5 | בריטניה לונדון | 195,480 | 236,250 | איזיג'ט, בריטיש איירווייז, ריינאייר |
| 6 | ספרד טנריפה | 190,044 | 185,756 | אייר אירופה, וולינג, ריינאייר |
| 7 | ספרד גראן קנריה | 177,580 | 177,977 | אייר אירופה, וולינג, ריינאייר |
| 8 | ספרד בילבאו | 149,691 | 144,249 | וולינג |
| 9 | איטליה רומא | 104,877 | 138,749 | וולינג, ריינאייר |
| 10 | בלגיה בריסל | 98,758 | 133,004 | בראסלס איירליינס, ריינאייר |
תחבורה קרקעית > תחבורה ציבורית

קו התחבורה העירוני של Seville Airport Express מחבר את תחנת האוטובוס פלאזה דה ארמאס, במרכז העיר עם נמל התעופה. יש לו תחנות ביניים בנקודות אסטרטגיות של העיר, לרבות תחנת הרכבת AVE של סנטה ג'וסטה . כל הנסיעה אורכת כ-40 דקות. אוטובוסים פועלים מ-04.30 עד 00.45.
הערות שוליים

↑  "Official airport website, in Spanish". אורכב מ-המקור ב-9 בנובמבר 2007. נבדק ב-15 באפריל 2023. {{cite web}}:  (עזרה)
↑  "El Aeropuerto de Sevilla cerró 2019 con 7,5 millones de pasajeros - Aena.es". AENA. נבדק ב-2020-07-12.
↑  "Ryanair to open Seville base". examiner.ie. 22 ביולי 2010. {{cite web}}:  (עזרה)
↑  "Airport Bus Timetable" (PDF). TUSSAM.es. אורכב מ-המקור (PDF) ב-2015-06-16. נבדק ב-9 באוגוסט 2015. {{cite web}}:  (עזרה)
| --- | --- |
בקרת זהויות :  VIAF: 172156002   WorldCat (עם VIAF): 172156002 
מתחם הצ'ק אין
טרמינל המטען
מלון פרימה המלכים

| --- | --- |

מלון המלכים בשנת 1964
 מיקום:  ירושלים, ישראל
 סוג המלון:  מלון נופש
 חדרים:  200
 קומות:  6
 בניית המלון
 תאריך פתיחה:  1956
 אדריכל:  אלכסנדר פרידמן, מאיר רובין
 קואורדינטות:  31°46′31″N 35°13′02″E﻿ / ﻿31.775344°N 35.217262°E﻿ / 31.775344; 35.217262
  (למפת ירושלים מוגדלת) מלון פרימה המלכים(למפת ירושלים רגילה) מלון פרימה המלכים(למפת הרי ירושלים רגילה) מלון פרימה המלכים(למפת הרי ירושלים מוגדלת) מלון פרימה המלכים
 
כיכר צרפת בשנות ה-30, בית מושבק במרכז התמונה, ממוקם באלכסון למגרש, מאחר שנבנה שנים רבות לפני שנקבע תוואי הרחובות באזור
אזור מלון המלכים בשנות ה-40 של המאה ה-20. בית מושבק במרכז התמונה, ממוקם באלכסון לרחוב המלך ג'ורג'
מלון המלכים הוא בית מלון, הנמצא בכיכר צרפת שבירושלים. המלון נחנך ב-1956, והיה אחד המלונות הראשונים שהוקמו בירושלים לאחר קום המדינה.
היסטוריה > בית מושבק

המלון הוקם על מגרש שבמרכזו עמד בית מידות, בית פרטי גדול ורחב בן שתי קומות עם גג רעפים, שהוקם בסוף המאה ה-19. הבית הוקם על ידי מרגרט המינג. המינג, נוצרייה אדוקה בריטית, שהייתה מורה של ילדי אצולה, שבשנות ה-60 לחייה הגיעה לירושלים ובחסכונותיה בנתה את המבנה. בין השאר הקימה בו את התחנה המטרולוגית הראשונה בארץ ישראל. בירושלים המירה את דתה מנצרות פרוטסטנטית לנצרות יוונית-אורתודוקסית והורישה את הבית לפטריארכיה היוונית-אורתודוקסית של ירושלים. אחר כך נמכר הבית לאיש העסקים קונסטנטין סלאמה. בשנות ה-30 של המאה ה-20 הושכר הבית לאליאס וכריסטינה מושאבק וילדיהם. משפחה שהייתה חלק מהאליטה הפלסטינית של ירושלים בתקופת המנדט, ובניה היו מעורבים בפוליטיקה המקומית. הם לקחו חלק בניהול ימק"א וקיימו קשרים חברתיים ענפים עם משפחות נוצריות אחרות כמשפחת כתאן, פראג'י ודיב, והבית נקרא על שמם. אליאס אפנדי מושאבק היה חבר מועצת עיריית ירושלים בשנות ה-20 וה-30. ב-7 במאי 1921 מינה הנציב העליון את אליאס מושבק לחבר בוועדת הייקראפט, שחקרה את השתלשלות האירועים ואת הסיבות שהביאו לפריצת מאורעות 1921, ובלשון כתב המינוי - "לחקור את סיבת הבלבולים". בן משפחה נוסף, פואד מושבק היה מנהל הכספים של ימק"א ירושלים. בשנות ה-40 עברה משפחת מושבק לבית שבנתה בשכונת קטמון, הבית חולק לדירות והושכר לאנשים שונים. בינואר 1948, לאחר פיצוץ מלון סמירמיס בקטמון, שהיה סמוך לבית שבו גרו, משפחת מושאבק ברחה מהעיר וביתם הוגדר נכס נפקדים ועבר לבעלות רשות הפיתוח.
היסטוריה > הקמת מלון המלכים

לאחר מלחמת העצמאות, בשנת 1950, על פי חוק נכסי נפקדים, נוהל הבית על ידי רשות הפיתוח, מאחר שבעל הבית קונסטנטין סלאמה עזב את ירושלים בזמן המלחמה. המגרש נמכר על ידי האפוטרופוס לנכסי נפקדים לאיש עסקים יהודי ממוצא פרסי בשם דוד אמיד. בדצמבר 1952 נהרס בית מושבק והחלה הקמתו של מלון המלכים. לשם הקמת המלון קיבל מענק ממשלתי. ב-14 באוגוסט 1956 נחנך המלון בטקס בנוכחות טדי קולק, שהיה אז מנכ"ל משרד ראש הממשלה ומנהל לשכת התיירות הממשלתית. בתחילת 1957 ניהלה עיריית ירושלים משא ומתן על רכישת המלון לצורך שיכון משרדי העירייה, אך הדבר לא יצא אל הפועל. ובעקבות זאת, רכשה העירייה את המגרש ממול, לצורך בניית העירייה, אך לבסוף הוקם שם מלון פלאזה. בשנת 1960 התגורר במלון שר הדתות יעקב משה טולידאנו. ב-15 באוקטובר 1960 נפטר הרב טולידאנו בדירתו במלון כתוצאה מדום לב. בשנת 1968 נערך במלון כנס של נוצרים אוונגליסטים אוהבי ישראל שהביא להפגנה של תלמידי ישיבת חברון ומרכז הרב נגד האירוע, שראו בו כפעילות מיסיונרית.
היסטוריה > בבעלות רשת מלונות פרימה

בשנת 1987 רכש את המלון, תמורת 7,350,000 דולר, איש העסקים הנרי מוסקוביץ' והוא הפך לחלק מרשת מלונות פרימה שהקים.
בשנת 2013 עבר המלון שיפוץ בעלות של כ-10 מיליון שקל, שכלל חידוש השטחים הציבוריים, מסעדות המלון, הלובי והבר. הוחלפו המעליות ומערכות מיזוג האוויר והוקם ספא חדש.
המבנה

מבנה המלון תוכנן על ידי האדריכל אלכסנדר פרידמן בשותפות עם האדריכל מאיר רובין. רובין כיהן במקביל באותה תקופה גם כסגן ראש עיריית ירושלים מטעם מפלגת חרות. המלון בנוי בצורת ח' בפינת הרחובות המלך ג'ורג' ורמב"ן במגרש משותף עם היכל שלמה ובעיצוב דומה גם של מאיר רובין ואלכסנדר פרידמן. בחזית המלון הוקמה מרפסת מעוגלת היושבת על תוואי הרחוב. תחילה היו במלון 90 חדרים, בשנת 1960 החלה הרחבת המלון בשתי קומות ובשנת 1972 בשתי קומות נוספות.
המבנה > תמונות

המלון בתחילת שנות ה-70 לאחר שנוספו לו שתי קומות
המלון כפי שנראה במהלך מצעד הגאווה שהתקיים בעיר ב-2016
תוכנית קומה
מבט על המרפסת המעוגלת בחזית המלון ברקע הפגנת שמאל רדיקלי שהתקיימה בסמוך אליו
מפת האזור בשנת 1946, בית מושבק וכיכר צרפת מסומנים בתחתית המפה
הערות שוליים

1 2  נתן טירה, ביתה של אומנת-הנסיכים, מעריב, 29 בדצמבר 1952
↑  בעדת הערבים האורתודוכסים, דואר היום, 25 בדצמבר 1923
↑  ועדת הבחירות הירושלמית, דואר היום, 7 בדצמבר 1926
↑  המצב ביפו -ועדת חקירה, הארץ, 9 במאי 1921
↑  הנהלה חדשה למועדון "סקאל" בירושלים, מעריב, 21 בפברואר 1979
↑  רישום הבעלות והדיירים: סלאמה קונסטנטין; המנזר היווני קזנובה, "בית גריגוריאס"; משפחת מושבק; אחר כך - בריגדיר פרדריק קיש, רצ'קובסקי אלחנן וסופיה, חימאי פרטי, מקומי, עבד בעבר בממשלה ובחברת האשלג; יפה מרק ופסי, מנהל בנק חברות מאוחדת (אנגלי); פופר אלברט וטילה, מוכר ספרים ובעל הספרייה "איגרתא" ברחוב יפו) מתוך: יהושע בן אריה, ירושלים היהודית החדשה בתקופת המנדט : שכונות, בתים, אנשים
, ירושלים, יד יצחק בן-צבי, 2011 עמוד: 241
↑  Apr 2017 19 ,Mary Pelletier, Take a tour of West Jerusalem's Palestinian history
↑  יוסף צוריאל, האיש שאליעזר קפלן אמר לו לבנות מלון בירושלים, מעריב, 21 במרץ 1980
↑  נדחתה בקשת  "מלון המלכים" למלווה נוסף, הַבֹּקֶר, 17 במאי 1955
↑  נפתח חגיגית מלון המלכים" בירושלים, הצופה, 15 באוגוסט 1956
↑  אושרה חוקת עבודה בעיריית ירושלים, הצופה, 25 בפברואר 1957
↑  מעיינים ברכישת מגרש במרכז ירושלים, דבר, 25 ביוני 1962
↑  מת שר הדתות הרב י.מ. טולידאנו, דבר, 16 באוקטובר 1960
↑  הפגנה נגד כנס מיסיונרים במלון "מלכים" בירושלים, הצופה, 13 בנובמבר 1968
↑  ע”א 2144/91 נגד בבית המשפט העליון בשבתו כבית משפט לערעורים אזרחיים כבוד הש’-לפני הנשיא מ’ שמגר, השופטים ד’ לוין, י’ קדמי פסק–דין
↑  שלום ירושלמי, מלון־המלכים נמכר, כל העיר, 17 ביולי 1987
↑  ספיר פרץ, ‏רשתות בתי המלון פרימה וקיסר ישקיעו כ-65 מיליון ש' בשיפוץ, באתר גלובס, 21 בינואר 2013
↑  חדשות ירושלים, מעריב, 2 במרץ 1960
↑  רק 1,500 חדרי מלון נבנים עתה בירושלים, מעריב, 14 באוגוסט 1972
+TACACS

TACACS+ (ראשי תיבות של:Terminal Access Controller Access-Control System Plus) הוא פרוטוקול תקשורת המספק שרות AAA. היינו, מאפשר ניהול מרכזי של בקרת גישה מרחוק, להתקני רשת וציוד מחשוב הנתונים ברשת תקשורת. כדי לאפשר גישה של משתמשים - כגון מנהלי הרשת, להתקני הרשת, התקני הרשת פונים לשרת מרכזי באמצעות הפרוטוקול וזאת כדי לאמת את זהות המשתמשים, כדי לקבל מידע על אוסף הפעולות שהם מורשים לבצע וכדי לנהל חשבונאות היינו, רישום לצרכיי מעקב של פעילות המשתמשים. הפרוטוקול פותח על ידי חברת סיסקו מערכות בשנת 1996 כדי להרחיב את היכולות שניתנו על ידי פרוטוקול TACACS הוותיק.
הפרוטוקול מבוסס על פרוטוקול TACACS, אבל מלבד השם המשותף, זהו פרוטוקול חדש לחלוטין שאין לו תאימות לאחור לאף גרסה קודמת של TACACS. הפרוטוקול ו-RADIUS החליפו במקומות רבים את הפרוטוקולים הישנים ברשתות שנבנו לאחרונה וברשתות מעודכנות, אולם TACACS ו-XTACACS ממשיכות להופיע על מערכות ישנות רבות.
היסטוריה

פרוטוקול TACACS פותח לראשונה ב-1984 על ידי BBN Technologies לצורך ניהול רשת התקשורת MILNET שהייתה חלק מרשת ARPANET של משרד ההגנה האמריקאי. תחילה הוא נועד לחסוך למשתמשים הליך הזדהות (LOGIN) כפול כאשר הם מתחברים באמצעות טרמינל מרוחק. גרסה ראשונית זו, של הפרוטוקול עבדה על בסיס UDP והיכולות שלה היו מוגבלות לאימות משתמשים וניהול הרשאות בלבד.
מפרט הפרוטוקול של גרסה זו לא פורסם מעולם. למרות זאת חברת סיסקו יישמה את הפרוטוקול במוצריה ואף טענה שהיישום תואם לחלוטין לפרוטוקול הראשוני. עם הזמן הרחיבה סיסקו את הפרוטוקול לתמוך גם בניהול הרשאות, וחשבונאות וכן לעבוד על בסיס TCP. הרחבה זו זכתה לכינוי XTACACS ושמרה על תאימות אחורה לפרוטוקול הראשוני בשימוש ב-UDP. בשנת 1993 פורסמה הגרסה המורחבת של סיסקו על ידי ארגון IETF כתקן פתוח תחת השם RFC 1492. מאז מקובל לקרוא בשם TACACS לגרסת הפרוטוקול המתוקננת בתקן זה.
עם השנים פיתחה סיסקו גרסה אחרת לפרוטוקול תחת השם TACACS+. מפרט הפרוטוקול זה פורסם, ביוזמת סיסקו, שנת 1998 כטיוטת תקן (DRAFT) על ידי ארגון IETF.
פרטי הפרוטוקול

+TACACS עובד על בסיס TCP ומשתמש בדרך כלל בפורט 49. הוא מורכב משלושה פרוטוקולים נפרדים, אשר ניתן ליישם אותם על שרתים נפרדים.
הפרוטוקול מציע תמיכה בריבוי פרוטוקולים, כגון: IP ו-AppleTalk. הפעלה רגילה מצפינה לחלוטין את הגוף ההודעה עבור תקשורת מאובטחת יותר. זהו אחד השיפורים של חברת סיסקו על הפרוטוקול המקורי.
|  | TACACS | +TACACS |
| --- | --- | --- |
| תקינה | פורסם כ-RFC 1492 | פורסמה רק טיוטת תקן |
| הצפנה | אין | תוכן ההודעות מוצפן |
| פרוטוקול תעבורה | TCPו-UDP | רק TCP |
פורט: 49
| אופן האימות | שם משתמש וססמה בפורמט ASCII | ASCII,PAP,CHAP,Kerberos |
יתרונות הפרוטוקול והשוואה מול פרוטוקולים דומים

לעומת RADIUS המשלב אמצעי אימות בתוך פרופיל משתמש, הפרוטוקול מפריד בין שתי הפעולות. הפרוטוקול משתמש בפרוטוקול תקשורות TCP, בעוד ש-RADIUS משתמש ב-UDP.
ההרחבות בפרוטוקול מספקות סוגים נוספים של בקשות אימות וסוגים נוספים של קודי בתגובה, יותר מאשר היו במפרט המקורי.
ראו גם

קרברוס
RADIUS
הערות שוליים

↑  Merike Kaeo, Designing Network Security, Cisco Press, 1999
↑  Cisco - TACACS+
רות רלבג

| --- | --- |
אין תמונה חופשית
 לידה:  2 באוגוסט 1960 (בת 64) ירושלים 
 מדינה:  ישראל 
 השכלה:  האוניברסיטה העברית בירושלים 
 מעסיק:  הבנק הבינלאומי, המרכז הרפואי שערי צדק, המרכז הרפואי תל אביב ע"ש סוראסקי, משרד הבריאות, שירותי בריאות כללית 
 
רות רלבג (נולדה ב-2 באוגוסט 1960, תשעה באב תש"ך) הייתה מנכ"לית של שירותי בריאות כללית. ב-23 ביוני 2022 הודיעה על התפטרותה.
ביוגרפיה

רות רלבג נולדה בירושלים, בת לאסתר, שעלתה ממרוקו ועבדה כאחות, ושלמה גמליאל, שעלה מתימן ועבד בסוכנות היהודית. למדה בבית הספר היסודי והתיכון הדתיים "מעלה", והייתה חברה בצופים הדתיים.
שירתה בצה"ל כקצינת ח"ן בפיקוד הצפון.
רלבג היא בעלת תואר ראשון בכלכלה ומנהל עסקים ותואר שני במדיניות ציבורית, שניהם מהאוניברסיטה העברית בירושלים.
בתום לימודיה החלה לעבוד בבנק הבינלאומי. בגיל 27 מונתה למנהלת סניף, ובהמשך ניהלה שני סניפים אחרים. בשנת 2001 קודמה לחברת הנהלה וראש אגף בנקאות מסחרית וקמעונאית. בשנת 2003, בתום 18 שנות עבודה, פרשה מהבנק.
ביוזמת שר הבריאות דני נווה עברה לעבוד במשך שש שנים במשרד הבריאות כסמנכ"לית לתכנון תקצוב ותמחור וראש מנהלת בתי החולים. בשנת 2009 עברה לעבוד כסמנכ"לית לכלכלה רפואית במרכז הרפואי תל אביב ע"ש סוראסקי.
בשנת 2011 מונתה לסמנכ"ל כספים של המרכז הרפואי שערי צדק.
שימשה כדירקטורית בחברות בנות של הבנק הבינלאומי ובחברות נוספות, בהן הכשרה חברה לביטוח, כי"ל וקבוצת גולף א.ק..
באפריל 2020 מונתה לסמנכ"לית וראש חטיבת הכספים בשירותי בריאות כללית. בספטמבר 2021 מונתה למנכ"לית שירותי בריאות כללית. ב-23 ביוני 2022 הודיעה על התפטרותה מהתפקיד.
חיים אישיים

נשואה לאבי רלבג, יועץ כלכלי בתחום התיירות, שאותו הכירה בעת לימודיהם באוניברסיטה העברית, ולהם בן ובת.
הערות שוליים

1 2  עפרה לקס, עניין אישי והפעם עם רות רלב"ג, באתר ערוץ 7, 31 במאי 2018
1 2  מירי בן-דוד ליוי, בחזית, באתר ערוץ 7, 3 בפברואר 2022
↑  רות רלבג פורשת מהבינלאומי, באתר הארץ, 7 בדצמבר 2003
1 2  רות רלבג, סמנכ"לית הכספים של המרכז הרפואי שערי צדק בירושלים, מונתה לסמנכ"לית וראשת חטיבת כספים בכללית, באתר MedNews,‏ 25 באפריל 2020
↑  כינוס אספה כללית מיוחדת של בעלי המניות של החברה, באתר של קבוצת גולף א.ק., 7 באוגוסט 2017
↑  שחר אילן, מנכ"לית חדשה לשירותי בריאות כללית – רות רלבג, באתר כלכליסט, 13 בספטמבר 2021
↑  אדריאן פילוט, מנכ"לית קופ"ח כללית, רות רלבג, התפטרה מתפקידה, באתר כלכליסט, 23 ביוני 2022
I Don't Love You

I Don't Love You (בעברית: אני לא אוהבת אותך) הוא סינגל שהוקלט על ידי הזמרת-יוצרת הקנדית לינדזי אל, מתוך אלבום האולפן החמישי שלה, Heart Theory. השיר יצא לאור ב-8 בנובמבר 2019, על ידי חברת התקליטים סטוני קריק, כסינגל הראשון והפותח מתוך האלבום.
השיר הגיע למקום השישי במצעד שירי הקאנטרי.